**Gyáli Polgármesteri Hivatal**

a közszolgálati tisztviselőkről szóló 2011. évi CXCIX. törvény 45.§ (1) bekezdése alapján pályázatot hirdet

**Gyáli Polgármesteri Hivatal**

**Városfejlesztési Iroda**

**városfejlesztési ügyintéző**

munkakör betöltésére

**A közszolgálati jogviszony időtartama:**

Határozatlan idejű közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Pest megye, 2360 Gyál, Kőrösi út 112-114.

**A közszolgálati tisztviselők képesítési előírásairól szóló 29/2012. (III.7.) Korm. rendelet alapján a munkakör betöltője által ellátandó feladatkörök:**

29/2012. (III.7.) korm. rendelet 1. sz. melléklet 32. „Település-, terület- és vidékfejlesztési, település-üzemeltetési” feladatkör.

**Ellátandó feladatok:**

A vagyongazdálkodási, az egyéb hatásköri feladatok ellátásban való közreműködés, illetve az önkormányzati főépítész munkájának segítése.

**A munkakörhöz tartozó főbb tevékenységi körök:**

* Az önkormányzat Képviselő-testülete vagyongazdálkodási munkájának segítése, döntéseinek előkészítése: ingatlanhasznosítással, önkormányzati tulajdonosi hozzájárulás igénylésével kapcsolatos teljes körű döntés-előkészítés, a döntések végrehajtása; a vagyonkataszteri nyilvántartás vezetése; termelésből történő kivonási és belterületbe vonási ügyek intézése; egyéb ingatlan-nyilvántartási (földhivatali) ügyintézés.
* Segíti a főépítészi feladatok ellátást: nyilvántartás vezetése, adminisztráció, helyettesítés.
* Segíti a városfejlesztési irodavezető egyéb feladatainak ellátását: szakhatósági részvétel telekalakítási eljárásokban; szakhatósági eljárás, belföldi jogsegély, illetve tájékoztatás keretében véleményezi az egyéb eljárásokban a településrendezési eszközöknek történő megfelelést, továbbá az azzal való összhangot; a Dél-Pest Megyei Víziközmű Szolgáltató Zrt-vel (DPMV Zrt-vel) kötött bérleti – üzemeltetési szerződés alapján keletkezett feladatok ellátása (kapcsolattartás, teljesítésigazolások kiadása, gördülő fejlesztési terv (GFT) készítésének koordinálása).

**Jogállás, illetmény és juttatások:**

A jogállásra, az illetmény megállapítására és a juttatásokra

* a közszolgálati tisztviselőkről szóló 2011. évi CXCIX. törvény;
* Gyál Város Önkormányzata Képviselő-testületének 9/2015.(IV.30.) ök.rend. a Polgármesteri Hivatalban foglalkoztatott köztisztviselőket megillető juttatásokról, valamint a Polgármesteri Hivatalban foglalkoztatottak munkaidő és ügyfélfogadási rendjéről szóló 19/2010.(XII.21.) számú rendelet módosításáról;
* Gyál Város Önkormányzata Képviselő-testületének 23/2017.(XI.30.) számú rendelete a Gyáli Polgármesteri Hivatalban foglalkoztatott köztisztviselők 2018. évi illetményének megállapításáról
* Gyál Város Önkormányzata Képviselő-testületének 4/2018.(II.15.) számú rendelete a Gyáli Polgármesteri Hivatalban foglalkoztatott köztisztviselők 2018. évi illetményének megállapításáról szóló 23/2017.(XI.30.) önkormányzati rendelet módosítására

rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Felsőoktatásban szerzett építész-, építő-, kertészmérnök szakmacsoportokba tartozó, gazdaságtudományi, agrár, szociológus, földrajztanár, geográfus szakképzettség; vagy felsőoktatásban szerzett szakképzettség és környezetvédelmi, vízügyi, település-fejlesztési, vidékfejlesztési, közlekedési felsőfokú szakképesítés.
* Előny: közszolgálati szakképzettség,
* Vagyonnyilatkozat tételi eljárás lefolytatása,
* kinevezés előtt munkaköri alkalmassági orvosi vélemény,
* a közszolgálati tisztviselőkről szóló 2011. évi CXCIX. tv. (Kttv.) 84-85. §-a alapján ne álljon fenn összeférhetetlenség,
* számítógépes felhasználói ismeretek (Word, Excel, Internet használat),

**A pályázat részeként benyújtandó iratok, igazolások:**

* a 45/2012.(III.20.) Korm. rendelet 1. sz. melléklet szerinti önéletrajz,
* a végzettséget, képesítéseket igazoló okiratok másolata,
* pályázó nyilatkozata arról, hogy a pályázati anyagában foglalt személyi adatainak pályázati eljárással összefüggő kezeléséhez hozzájárul,
* 3 hónapnál nem régebbi erkölcsi bizonyítvány.

**A munkakör betölthetőségének időpontja:**

2018. október 01.

**A pályázat benyújtásának határideje:** 2018. szeptember 17.

A pályázati kiírással kapcsolatosan további információt Kiss István a Városfejlesztési Iroda vezetője nyújt a 29/540-957-es telefonszámon.

**A pályázatok benyújtásának módja:**

Kérjük feltüntetni a borítékra a munkakör megnevezését: városfejlesztési ügyintéző

* Postai úton a Gyáli Polgármesteri Hivatal címére (2360 Gyál, Kőrösi út 112-114.),
* Emailen a [gyalph@gyal.hu](mailto:gyalph@gyal.hu) címre,
* Személyesen a Jegyzői Titkárságra.

**A pályázati eljárás, a pályázat elbírálásának módja:**

Az elbíráló a pályázatok megtekintése után dönt a pályázók meghallgatásáról. A pályázók az eredményről az elbírálást követően értesítést kapnak. A pályázat benyújtásának tényét és annak tartalmát az adatvédelmi előírásoknak megfelelően kezeljük.

**A pályázat elbírálásának határideje:** 2018. szeptember 25.

**A pályázati kiírás további közzétételének helye, ideje:**

[www.gyal.hu](http://www.gyal.hu) 2018. augusztus 28.

**A munkáltatóval kapcsolatos egyéb lényeges információ:**

A pályázati eljárás eredménytelenné nyilvánításának jogát fenntartjuk.

**A KÖZIGÁLLÁS publikálási időpontja:** 2018. augusztus 25.